Davlat oliy taʼlim muassasalari magistratura bosqichida taʼlim olayotgan xotin-qizlarning toʻlov-kontrakt mablagʻlarini toʻlab berish chora-tadbirlari toʻgʻrisida
(resolution, 2025-03-03)

Mamlakatimizda xotin-qizlarning ijtimoiy-iqtisodiy va siyosiy faolligini oshirish, jamiyatda ularning rolini mustahkamlash hamda gender tenglikni taʼminlash borasida izchil choralar koʻrilmoqda. Shu bilan birga, Oʻzbekiston taraqqiyotining yangi bosqichida xotin-qizlarning taʼlim olishlari uchun keng shart-sharoitlarni yaratish hamda ularni ilm-fanga faol jalb etish dolzarb ahamiyat kasb etmoqda. Oʻzbekiston Respublikasi Prezidentining “Oila va xotin-qizlarni tizimli qoʻllab-quvvatlashga doir ishlarni yanada jadallashtirish chora-tadbirlari toʻgʻrisida” 2022-yil 7-martdagi PF-87-son Farmoni hamda “Davlat oliy taʼlim muassasalariga oʻqishga qabul qilish jarayonlarini tashkil etish toʻgʻrisida” 2022-yil 15-iyundagi PQ-279-son qaroriga muvofiq Vazirlar Mahkamasi qaror qiladi: 1. Quyidagilar: Oʻzbekiston Respublikasi Prezidentining “Oila va xotin-qizlarni tizimli qoʻllab-quvvatlashga doir ishlarni yanada jadallashtirish chora-tadbirlari toʻgʻrisida” 2022-yil 7-martdagi PF-87-son Farmoni 3-bandining “b” kichik bandi birinchi xatboshisiga muvofiq davlat oliy taʼlim muassasalarining magistratura bosqichida oʻqiyotgan barcha xotin-qizlarning kontrakt toʻlovlarini qaytarish shartisiz qoplash maqsadida Davlat budjetidan har yili kamida 200 milliard soʻm moliyalashtirish; Oʻzbekiston Respublikasi Prezidentining “Davlat oliy taʼlim muassasalariga oʻqishga qabul qilish jarayonlarini tashkil etish toʻgʻrisida” 2022-yil 15-iyundagi PQ-279-son qarori 3-bandining “b” kichik bandi ikkinchi xatboshisiga muvofiq 2021/2022 oʻquv yilida davlat oliy taʼlim muassasalari magistraturasiga talabalikka qabul qilinib, toʻlov-kontrakt asosida tahsil olayotgan xotin-qizlarning 2022/2023 oʻquv yili uchun toʻlov-kontrakt miqdori Davlat budjeti mablagʻlari hisobidan qoplanishi belgilanganligi maʼlumot uchun qabul qilinsin. 2. Belgilansinki: davlat oliy taʼlim muassasalari, shu jumladan, Oʻzbekiston Respublikasi Prezidenti huzuridagi Davlat boshqaruvi akademiyasi, Huquqni muhofaza qilish akademiyasi, Iqtisodiy taraqqiyot va kambagʻallikni qisqartirish vazirligi huzuridagi Biznes va tadbirkorlik oliy maktabi hamda Bank-moliya akademiyasining magistratura bosqichida oʻqiyotgan barcha xotin-qizlarning kontrakt toʻlovlari qaytarish shartisiz qoplanadi; 2022/2023 oʻquv yilidan boshlab ushbu bandning ikkinchi xatboshisida keltirilgan davlat oliy taʼlim muassasalarining magistratura bosqichida oʻqiyotgan talaba xotin-qizlarning oʻquv yili uchun toʻlov-kontraktning toʻliq summasi (tabaqalashtirilgan toʻlov-kontrakt summasi toʻlovlari bundan mustasno) tegishli oliy taʼlim muassasalariga Davlat budjeti mablagʻlari hisobidan qoplab beriladi. 3. Quyidagilarni nazarda tutuvchi Davlat oliy taʼlim muassasalarining magistratura bosqichiga toʻlov-kontrakt asosida qabul qilingan va taʼlim olayotgan xotin-qizlarning toʻlov-kontrakt summasini Oʻzbekiston Respublikasi Davlat budjeti mablagʻlari hisobidan qoplab berish tartibi toʻgʻrisidagi nizom ilovaga muvofiq tasdiqlansin: Davlat oliy taʼlim muassasalarining magistratura bosqichiga toʻlov-kontrakt asosida qabul qilingan va taʼlim olayotgan xotin-qizlarni aniqlash va ularning roʻyxatini shakllantirish; Davlat oliy taʼlim muassasalarining magistratura bosqichiga toʻlov-kontrakt asosida qabul qilingan va taʼlim olayotgan xotin-qizlarga toʻlov-kontraktning toʻliq summasini (tabaqalashtirilgan toʻlov-kontrakt summasi toʻlovlari bundan mustasno) Oʻzbekiston Respublikasi Davlat budjetidan ajratiladigan mablagʻlar hisobidan qoplab berish. 4. Oʻzbekiston Respublikasi Moliya vazirligi Oliy va oʻrta maxsus taʼlim vazirligining asoslangan soʻrovnomalariga muvofiq ushbu qaror ijrosini taʼminlash bilan bogʻliq xarajatlarni moliyalashtirish uchun Oʻzbekiston Respublikasi Davlat budjetidan mablagʻ ajratilishini taʼminlasin. 5. Oʻzbekiston Milliy axborot agentligi va Oʻzbekiston Milliy teleradiokompaniyasiga ommaviy axborot vositalarida hamda ijtimoiy tarmoqlarda davlat oliy taʼlim muassasalarining magistratura bosqichida oʻqiyotgan barcha xotin-qizlarning toʻlov-kontrakt toʻlovlarini qaytarish shartisiz qoplashning yangi tartibi mazmun-mohiyati va uning ahamiyatini keng yoritish tavsiya etilsin. 6. Oʻzbekiston Respublikasi Oliy va oʻrta maxsus taʼlim vazirligi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining moliya-iqtisodiyot va kambagʻallikni qisqartirish masalalari boʻyicha oʻrinbosari — iqtisodiy taraqqiyot va kambagʻallikni qisqartirish vaziri J.A. Qoʻchqorov, Oʻzbekiston Respublikasi oliy va oʻrta maxsus taʼlim vaziri A.X. Toshqulov hamda moliya vaziri T.A. Ishmetov zimmasiga yuklansin. 1. Mazkur Nizom 2022/2023 oʻquv yilidan boshlab davlat oliy taʼlim muassasalarining magistratura bosqichiga toʻlov-kontrakt asosida qabul qilingan va taʼlim olayotgan xotin-qizlarning oʻquv yili uchun toʻlov-kontraktning toʻliq summasini Oʻzbekiston Respublikasi Davlat budjeti mablagʻlari hisobidan qoplab berish tartibini belgilaydi. 2. Ushbu Nizom davlat oliy taʼlim muassasalari, shu jumladan, Oʻzbekiston Respublikasi Prezidenti huzuridagi Davlat boshqaruvi akademiyasi, Bosh prokuratura akademiyasi, Iqtisodiy taraqqiyot va kambagʻallikni qisqartirish vazirligi huzuridagi Biznes va tadbirkorlik oliy maktabi hamda Bank-moliya akademiyasining magistratura bosqichiga toʻlov-kontrakt asosida qabul qilingan va taʼlim olayotgan talaba xotin-qizlar (keyingi oʻrinlarda — talabgorlar)ga nisbatan tatbiq etiladi. 3. Talabgorlarga oʻquv yili uchun toʻlov-kontraktning toʻliq summasi (tabaqalashtirilgan toʻlov-kontrakt toʻlovlari bundan mustasno) tegishli oliy taʼlim muassasalariga Oʻzbekiston Respublikasi Davlat budjetidan ajratiladigan mablagʻlar hisobidan qaytarish shartisiz qoplanadi. 4. Talabgorlar uchun Oʻzbekiston Respublikasi Davlat budjetidan ajratiladigan mablagʻlar Oliy va oʻrta maxsus taʼlim vazirligining shaxsiy gʻazna hisobvaraqlarida budjet tizimi budjetlari xarajatlarining iqtisodiy tasnifi boʻyicha 48 21 190 “Boshqa xarajatlar” xarajatlar moddasida bir satrda, yilning choraklari va oylari boʻyicha rejalashtirilgan holda aks ettiriladi. 2023-yildan boshlab mazkur mablagʻlar Oʻzbekiston Respublikasining respublika budjetidan birinchi darajali budjet mablagʻlarini taqsimlovchi sifatida oliy taʼlim muassasasining idoraviy mansubligiga koʻra tegishli vazirliklar va idoralarga ajratiladi. 5. Talabgorlar 2022/2023 oʻquv yilidan boshlab oʻquv yili uchun toʻlov-kontraktning toʻliq summasini Oʻzbekiston Respublikasi Davlat budjetidan ajratiladigan mablagʻlar hisobidan qoplab berish yuzasidan oʻzlari taʼlim oladigan oliy taʼlim muassasasining rektori (filial direktori) nomiga oʻquv yilining 15-sentabriga qadar ariza bilan murojaat etadilar. Ushbu muddatdan keyin taqdim etilgan arizalar koʻrib chiqilmaydi. 6. Taqdim etilgan arizalar oliy taʼlim muassasasi tomonidan uch ish kuni ichida koʻrib chiqiladi hamda umumlashtiriladi. 7. 2022-yilda umumlashtirilgan talabgorlar roʻyxati besh ish kunida toʻlov-kontraktlarni qoplab berish uchun Oliy va oʻrta maxsus taʼlim vazirligiga yuboriladi. 2023-yildan boshlab talabgorlar roʻyxati besh ish kunida oliy taʼlim muassasasining idoraviy mansubligiga koʻra tegishli vazirliklar va idoralarga yuboriladi. 8. Davlat oliy taʼlim muassasalarining magistratura bosqichiga toʻlov-kontrakt asosida qabul qilingan va taʼlim olayotgan xotin-qizlarning toʻlov-kontrakt summasini qoplab berish mazkur Nizomga ilovaga muvofiq sxema asosida amalga oshiriladi. 9. Taqdim etilgan talabgorlar roʻyxatiga asosan Oliy va oʻrta maxsus taʼlim vazirligi uch ish kuni ichida tegishli mablagʻlarni oliy taʼlim muassasalarining shaxsiy gʻazna hisobvaragʻiga oʻtkazish yuzasidan Moliya vazirligiga soʻrovnoma taqdim etadi hamda Moliya vazirligi tomonidan belgilangan tartibda mablagʻlar har yili 20-mayga qadar tegishli oliy taʼlim muassasalarining budjet mablagʻlari boʻyicha shaxsiy gʻazna hisobvaragʻiga oʻtkaziladi. 2023-yildan boshlab tegishli oliy taʼlim muassasalarining budjet mablagʻlari ularning xarajatlar smetasida rejalashtirilgan holda aks ettiriladi. 10. 2022/2023 oʻquv yilidan boshlab talabgorlarga oʻquv yili uchun toʻlov-kontraktning toʻliq summasini Oʻzbekiston Respublikasi Davlat budjeti mablagʻlari hisobidan qoplab berish toʻgʻrisida joriy oʻquv yilining 15-oktabriga qadar tegishli oliy taʼlim muassasasi rektori (filial direktori)ning buyrugʻi qabul qilinadi. 11. Talabgorlar uchun ajratiladigan budjet mablagʻlari hajmi budjet tizimi budjetlari xarajatlarining iqtisodiy tasnifi boʻyicha 48 21 190 “Boshqa xarajatlar” xarajatlar moddasida bir satrda, yilning choraklari va oylari boʻyicha rejalashtirilgan holda aks ettiriladi. 12. Talabgorlar uchun ajratilgan mablagʻlar oliy taʼlim muassasalarining budjetdan tashqari (toʻlov-kontrakt) mablagʻlari boʻyicha shaxsiy gʻazna hisobvaragʻiga oʻtkaziladi va belgilangan tartibda sarflanadi. 13. Talabgorlarga oʻquv yili uchun toʻlov-kontraktning toʻliq summasini qoplash uchun oliy taʼlim muassasalariga Oʻzbekiston Respublikasi Davlat budjetidan ajratiladigan mablagʻlar yetarli boʻlmagan taqdirda, ular belgilangan tartibda idoraviy mansubligiga koʻra tegishli vazirliklar va idoralarga qoʻshimcha budjet mablagʻlari ajratilishi yuzasidan murojaat qiladilar. 14. Talabgorlarga oʻquv yili uchun toʻlov-kontraktning toʻliq summasi Oʻzbekiston Respublikasi Davlat budjetidan ajratiladigan mablagʻlar hisobidan taʼlim yoʻnalishlari boʻyicha belgilangan bazaviy toʻlov-kontrakt (stipendiyasiz) qiymatiga ekvivalent hisobida qoplanadi. 15. Oliy taʼlim muassasasi rektori (filial direktori) talabgorlarga 2022/2023 oʻquv yilidan boshlab oʻquv yili uchun taʼlim yoʻnalishlari boʻyicha belgilangan toʻlov-kontraktning toʻliq summasini Oʻzbekiston Respublikasi Davlat budjetidan ajratiladigan mablagʻlar hisobidan belgilangan tartibda qoplab berish uchun masʼul hisoblanadi. 16. Talabgorlarga toʻlov-kontraktni toʻliq toʻlab berish uchun Oʻzbekiston Respublikasi Davlat budjetidan ajratilgan mablagʻlar toʻgʻrisidagi maʼlumotlar oliy taʼlim muassasasining rasmiy veb-saytiga joylashtiriladi. Oʻzbekiston Respublikasi Davlat budjetidan ajratilgan mablagʻlar toʻgʻrisidagi maʼlumot har chorak yakuni bilan yangilanib boriladi hamda yillar boʻyicha aks ettiriladi. 17. Oʻzbekiston Respublikasi Davlat budjetidan ajratilgan mablagʻlarning maqsadli va samarali sarflanishi ustidan nazorat qilish Davlat moliyaviy nazorati inspeksiyasi tomonidan amalga oshiriladi. 18. Mazkur Nizom talablarining buzilishida aybdor boʻlgan shaxslar qonunchilik hujjatlariga muvofiq javob beradilar. Bosqichlar Subyektlar Tadbirlar Bajarish muddatlari 1-bosqich Talabgorlar (Davlat oliy taʼlim muassasalarining magistratura bosqichiga toʻlov-kontrakt asosida qabul qilingan va taʼlim olayotgan talaba xotin-qizlar) 2022/2023 oʻquv yilidan boshlab oʻquv yili uchun toʻlov-kontraktning toʻliq summasini Oʻzbekiston Respublikasi Davlat budjetidan ajratiladigan mablagʻlar hisobidan qoplab berish yuzasidan oʻzlari taʼlim oladigan oliy taʼlim muassasasining rektori (filial direktori) nomiga ariza bilan murojaat etadilar. Oʻquv yilining 15-sentabriga qadar 2-bosqich Davlat oliy taʼlim muassasalari Taqdim etilgan arizalarni koʻrib chiqadi va roʻyxat shakllantiradi. 3 ish kunida 3-bosqich Davlat oliy taʼlim muassasalari Toʻlov-kontraktlar summalarini qoplab berish uchun Oliy va oʻrta maxsus taʼlim vazirligiga shakllantirilgan roʻyxatni yuboradi. 2023-yildan boshlab talabgorlar roʻyxati oliy taʼlim muassasasining idoraviy mansubligiga koʻra tegishli vazirliklar va idoralarga yuboriladi. 5 ish kunida 4-bosqich Oliy va oʻrta maxsus taʼlim vazirligi Taqdim etilgan talabgorlar roʻyxatiga asosan tegishli mablagʻlarni oliy taʼlim muassasalarining budjet mablagʻlari boʻyicha shaxsiy gʻazna hisobvaragʻiga oʻtkazish yuzasidan Moliya vazirligiga soʻrovnoma taqdim etadi. 2023-yildan boshlab tegishli oliy taʼlim muassasalarining budjet xarajatlar smetasida rejalashtirilgan holda aks ettiriladi. 3 ish kunida 5-bosqich Moliya vazirligi Belgilangan tartibda mablagʻlarni tegishli oliy taʼlim muassasalarining budjet shaxsiy gʻazna hisobvaragʻiga oʻtkazadi. Har yili 20-mayga qadar 6-bosqich Davlat oliy taʼlim muassasalari 2022/2023 oʻquv yilidan boshlab talabgorlarga oʻquv yili uchun toʻlov-kontraktning toʻliq summasini Oʻzbekiston Respublikasi Davlat budjeti mablagʻlari hisobidan qoplab berish toʻgʻrisida tegishli oliy taʼlim muassasasi rektori (filial direktori)ning buyrugʻi qabul qilinadi. Oʻquv yilining 15-oktabriga qadar